CELEX: 32015D0971
Language: ro
Date: 2015-06-22 00:00:00
Title: Decizia (PESC) 2015/971 a Consiliului din 22 iunie 2015 de modificare a Deciziei 2014/512/PESC privind măsuri restrictive având în vedere acțiunile Rusiei de destabilizare a situației în Ucraina

23.6.2015   
            
            
               RO
            
            
               Jurnalul Oficial al Uniunii Europene
            
            
               L 157/50
            
         DECIZIA (PESC) 2015/971 A CONSILIULUI
   din 22 iunie 2015
   de modificare a Deciziei 2014/512/PESC privind măsuri restrictive având în vedere acțiunile Rusiei de destabilizare a situației în Ucraina
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:
   
               (1)
            
            
               La 31 iulie 2014, Consiliul a adoptat Decizia 2014/512/PESC (1).
            
         
               (2)
            
            
               La 19 martie 2015, Consiliul European a convenit că vor fi luate măsurile necesare pentru a corela în mod clar durata măsurilor restrictive cu punerea în aplicare integrală acordurilor de la Minsk până la 31 decembrie 2015.
            
         
               (3)
            
            
               Decizia 2014/512/PESC ar trebui să fie reînnoită pentru o perioadă suplimentară de șase luni, pentru a permite Consiliului să evalueze punerea în aplicare a acordurilor de la Minsk.
            
         
               (4)
            
            
               Decizia 2014/512/PESC ar trebui, prin urmare, să fie modificată în mod corespunzător,
            
         ADOPTĂ PREZENTA DECIZIE:
   Articolul 1
   Articolul 9 alineatul (1) din Decizia 2014/512/PESC se înlocuiește cu următorul text:
   
      „(1)   Prezenta decizie se aplică până la 31 ianuarie 2016.”
   
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.
   
      Adoptată la Luxemburg, 22 iunie 2015.
      
         
            Pentru Consiliu
         
         
            Președintele
         
         F. MOGHERINI
      
   
   
      (1)  Decizia 2014/512/PESC a Consiliului din 31 iulie 2014 privind măsuri restrictive având în vedere acțiunile Rusiei de destabilizare a situației în Ucraina (JO L 229, 31.7.2014, p. 13).